ທະຫານຝຣັ່ງ 2 ຄົນ ເສຍຊີວິດ ໃນການປະທະກັນໃນ CAR (ສະໄລດ໌)
ຫ້ອງການ​ຂອງປະທານາທິບໍດີ Francois Hollande ຖະ​ແຫຼງວ່າ ທະຫານ 2 ຄົນ​ ໄດ້​ຖືກ​ສັງຫານ ​ໃນ​​ການ​ຕໍ່ສູ້​ ​ເມື່ອ​ຄືນ​ຜ່ານ​ມາ ໃນ​ເມືອງ​ຫຼວງ Bangui.
ຝຣັ່ງກ່າວວ່າ ທະຫານຂອງຕົນ 2 ຄົນ ໄດ້ຖືກສັງຫານ ຢູ່ໃນ ສາທາລະນະລັດອາຟຣິກາກາງ ບ່ອນທີ່ພວກເຂົາເຈົ້າໄດ້ປະ ຕິບັດໜ້າທີ່ ເພື່ອຍຸດຕິຄວາມບໍ່ທຸ່ນທ່ຽງແລະຄວາມຮຸນແຮງ ທີ່ມີມາໄດ້ຫຼາຍເດືອນ ຢູ່ທີ່ນັ້ນ ຫ້ອງການຂອງປະທານາທິບໍດີ Francois Hollande ຖະແຫຼງ ໃນວັນອັງຄານມື້ນີ້ວ່າ ທະຫານ 2 ຄົນ ໄດ້ຖືກສັງຫານໃນການຕໍ່ ສູ້ກັນເມື່ອຄືນຜ່ານມາ ໃນເມືອງຫຼວງ Bangui ຄໍາຖະແຫຼງໄດ້ ເນ້ນຍໍ້າ ການສະໜັບສະໜຸນຂອງ ທ່ານ Hollande ຕໍ່ກອງທະ ຫານ 1 600 ຄົນ ທີ່ຖືກສົ່ງໄປປະຕິບັດງານ ຄຽງຄູ່ກັບກໍາລັງ ທະຫານອາຟຣິກາ ໃນຖານະເປັນພາກສ່ວນນຶ່ງຂອງຄວາມພະ ຍາຍາມທີ່ອະນຸມັດໂດຍຂອງອົງການສະຫະປະຊາຊາດ ເພື່ອກູ້ເອົາຄວາມໝັ້ນຄົງກັບຄືນ ມາ ແລະປົກປ້ອງປະຊາຊົນພົນລະເຮືອນ ທ່ານ Hollande ມີກໍານົດຈະເດີນທາງໄປປະເທດດັ່ງກ່າວ ໃນແລງວັນອັງຄານມື້ນີ້ ໃນຂະນະດຽວກັນນັ້ນ ປະທານາທິບໍດີ Barack Obama ກໍໄດ້ສົ່ງສານທີ່ບັນທຶກໄວ້ລ່ວງ ກ່ອນອອກເດີນທາງໄປຍັງອາຟຣິກາໃຕ້ ເຖິງປະຊາຊົນສາທາລະນະລັດອາຟຣິກາກາງ ຮຽກຮ້ອງໃຫ້ພວກເຂົາເຈົ້າ ຈົ່ງຢູ່ໃນຄວາມສະງົບ ໃນທ່າມກາງຄວາມຮຸນແຮງທີ່ຖີບຂຶ້ນ ນັບມື້ ລະຫວ່າງສາສະໜາແລະຊົນເຜົ່າ ທີ່ຍັງຜົນໃຫ້ມີ ຢ່າງນ້ອຍ 400 ຄົນເສຍຊີວິດ ໃນ 2 ມື້ຂອງອາທິດແລ້ວນີ້ ແລະທ່ານຮຽກຮ້ອງໃຫ້ພວກເຂົາເຈົ້າເລືອກເອົາທາງອອກ ຢ່າງອື່ນ ຊຶ່ງທ່ານໂອບາມາກ່າວວ່າ: